CELEX: C2007/096/16
Language: et
Date: 2007-04-28 00:00:00
Title: Kohtuasi C-356/05: Euroopa Kohtu (esimene. koda) 19. aprilli 2007 . aasta otsus (High Court of Ireland'i (Iirimaa) eelotsusetaotlus) — Elaine Farrell versus Alan Whitty, Minister for the Environment, Ireland, Attorney General, Motor Insurers Bureau of Ireland (MIBI) (Kohustuslik tsiviilvastutuskindlustus — Direktiivid 72/166/EMÜ, 84/5/EMÜ ja 90/232/EMÜ — Sõiduki kaassõitjatele tekitatud kahju — Sõiduki osa, mis ei ole kohandatud istuvate kaassõitjate veoks)

28.4.2007   
            
            
               ET
            
            
               Euroopa Liidu Teataja
            
            
               C 96/10
            
         Euroopa Kohtu (esimene. koda) 19. aprilli 2007. aasta otsus (High Court of Ireland'i (Iirimaa) eelotsusetaotlus) — Elaine Farrell versus Alan Whitty, Minister for the Environment, Ireland, Attorney General, Motor Insurers Bureau of Ireland (MIBI)
   (Kohtuasi C-356/05) (1)
   
   (Kohustuslik tsiviilvastutuskindlustus - Direktiivid 72/166/EMÜ, 84/5/EMÜ ja 90/232/EMÜ - Sõiduki kaassõitjatele tekitatud kahju - Sõiduki osa, mis ei ole kohandatud istuvate kaassõitjate veoks)
   (2007/C 96/16)
   Kohtumenetluse keel: inglise
   Eelotsusetaotluse esitanud kohus
   High Court of Ireland
   Põhikohtuasja pooled
   
      Hageja: Elaine Farrell
   
      Kostjad: Alan Whitty, Minister for the Environment, Ireland, Attorney General, Motor Insurers Bureau of Ireland (MIBI)
   Kohtuasja ese
   Eelotsusetaotlus — High Court of Ireland — Nõukogu 14. mai 1990. aasta kolmanda direktiivi 90/232/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta (EÜT L 129, lk 33; ELT eriväljaanne 06/01, lk 249) artikli 1 tõlgendamine — Isikud, kes sõidavad mootorsõiduki niisugusel osal, mis ei ole kaassõitjate veoks ette nähtud ega kaassõitjaistmega varustatud — Siseriiklik õigus, mis ei muuda kohustuslikuks kindlustust, mis hüvitaks õnnetusjuhtumi korral nimetatud isikutele tekkinud kahju
   Resolutiivosa
   
               1.
            
            
               Nõukogu 14. mai 1990. aasta kolmanda direktiivi 90/232/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta artiklit 1 tuleb tõlgendada nii, et sellega on vastuolus siseriiklikud õigusnormid, mille kohaselt mootorsõidukite kohustuslik tsiviilvastutuskindlustus ei hõlma vastutust isikukahju eest, mis tekitati isikutele, kes sõidavad mootorsõiduki sellisel osal, kuhu ei ole kaassõitjaistet kavandatud ega ehitatud.
            
         
               2.
            
            
               Kolmanda direktiivi 90/232 artikkel 1 vastab kõigile tingimustele, et sellel oleks vahetu mõju, ja annab seega õigusi, millele üksikisikud võivad siseriiklikes kohtutes vahetult tugineda. Siseriiklik kohus peab siiski kontrollima, kas sellele sättele võib tugineda sellise asutuse vastu nagu Motor Insurers Bureau of Ireland (MIBI).
            
         
      (1)  ELT C 315, 10.12.2005.